Γεώργιος (όνομα)

Το Γεώργιος είναι ένα από τα πιο συνηθισμένα αντρικά ονόματα της ελληνικής γλώσσας. Χρησιμοποιείται συνήθως στη νεοελληνική μορφή Γιώργος καθώς και ενίοτε σε άλλες παραλλαγές και υποκοριστικά. Το γυναικείο αντίστοιχο όνομα είναι Γεωργία. 

Ετυμολογία
Το όνομα προέρχεται από την λέξη γεωργία με την έννοια της καλλιέργειας της γης. Αυτή με τη σειρά της προέρχεται από την σύνθεση των λέξεων γη + έργο.

Ονομαστική εορτή
Εορτάζει στις 23 Απριλίου (γιορτή του Αγ. Γεωργίου), εκτός αν η ημερομηνία αυτή βρίσκεται ημερολογιακά πριν από την Κυριακή του Πάσχα, οπότε γιορτάζεται τη 2η ημέρα του Πάσχα (δηλαδή τη Δευτέρα της Λαμπρής).

Σε άλλες γλώσσες
 Αγγλικά: George, γυν. Georgia
 Αραβικά: Girgis
 Βασκικά: Gorka
 Βουλγαρικά: Георги (Georgi)
 Γαλλικά: Georges
 Γερμανικά: Georg, Jörg, Jürgen, Jörgen
 Γεωργιανά: გიორგი (Giorgi)
 Δανέζικα: Jørgen
 Εσθονικά: Jüri
 Ιρλανδικα: Seoirse
 Ισπανικά: Jorge
 Ιταλικά: Giorgio
 Καταλανικά: Jordi
 Κυπριακή διάλεκτος: Γιώργος, Γιώρκος,Κόκος
 Λιθουανικά: Jurgis
 Νορβηγικά: Jørgen, Georg
 Ολλανδικά: Joris, Sjors
 Ουγγρικά: György
 Πολωνικά: Jerzy
 Πορτογαλικά: Jorge
 Ρωσικά: Георгий (Georgiy), Юрий (Yury), Егор (Yegor)
 Σλοβάκικα: Juraj
 Σουηδικά: Göran, Jörgen, Örjan, Georg
 Τσέχικα: Jiří
 Φινλανδικά: Jyrki, Yrjö

Φανταστικά πρόσωπα
Γιώργος (Κούλης Στολίγκας), πωλητής χονδρικής που προμηθεύει δυο πλανόδιους πωλητές (Νίκος Σταυρίδης, Θανάσης Βέγγος) με εμπόρευμα, στην κωμωδία Περιπλανώμενοι Ιουδαίοι (1959) σε σκηνοθεσία Βασίλη Γεωργιάδη και σενάριο Ναπολέοντα Ελευθερίου 
Γιώργος (Βαγγέλης Βουλγαρίδης), υπάλληλος σε τουριστική επιχείρηση που παριστάνει τον πλούσιο εφοπλιστή, στη μουσική κωμωδία Μερικοί το προτιμούν κρύο... (1963) του Γιάννη Δαλιανίδη 
Γιώργος (Λευτέρης Βουρνάς), νέος με τον οποίο πηγαίνει να μείνει μια κοπέλα (Ζωή Λάσκαρη) που φεύγει από το σπίτι της, στη δραματική ταινία Ίλιγγος (1963) του Γιάννη Δαλιανίδη 
Γιώργος (Βαγγέλης Βουλγαρίδης), νεαρός που εργάζεται σε συνεργείο αυτοκινήτων ο οποίος εγκαταλείπει την αγαπημένη του (Ζωή Λάσκαρη), στη δραματική ταινία Εγωισμός (1964) του Γιάννη Δαλιανίδη 
Γιώργος (Χρήστος Πάρλας), δημοσιογράφος του αστυνομικού ρεπορτάζ, στην κωμωδία Η βίλα των οργίων (1964) σε σκηνοθεσία Ντίνου Δημόπουλου και σενάριο Γεράσιμου Σταύρου, με βάση το ομότιτλο θεατρικό του έργο 
Γιώργος (Ανδρέας Ντούζος), ιδιαίτερος γραμματέας του υπουργού Εθνικής Ανασυγκροτήσεως και Περιθάλψεως (Λάμπρος Κωνσταντάρας), στην κωμωδία Υπάρχει και φιλότιμο (1965) του Αλέκου Σακελλάριου με βάση το θεατρικό έργο «Ανώμαλη προσγείωση» του ίδιου και του Χρήστου Γιαννακόπουλου 
Γιώργος (Γιάννης Βογιατζής), νευρολόγος που φλερτάρει με μια χορεύτρια (Νίτσα Μαρούδα) η οποία είναι και ασθενής του, στην κωμωδία Η γυναίκα μου τρελάθηκε (1966) σε σκηνοθεσία Δημήτρη Νικολαΐδη και σενάριο Νίκου Τσιφόρου και Πολύβιου Βασιλειάδη με βάση το θεατρικό τους έργο "Η ροζ αμαρτία" 
Γιώργος (Χρήστος Δοξαράς), πρώην αρραβωνιαστικός της κόρης (Νόρα Βαλσάμη) ενός χρεωμένου ιδιοκτήτη υποδηματοβιομηχανίας (Διονύσης Παπαγιαννόπουλος), στην κωμωδία Για ποιον χτυπά η... κουδούνα (1968) σε σενάριο Χρήστου Κυριακού και σκηνοθεσία Ορέστη Λάσκου 
Γιώργος / Ζορζ (Κώστας Καρράς), υπάλληλος σε μαγαζί με υφάσματα που πηγαίνει διακοπές στη Μύκονο, στη μουσική κωμωδία Η Παριζιάνα (1969) του Γιάννη Δαλιανίδη 
Γιώργος (Γιώργος Πάντζας), δημόσιος υπάλληλος που επαναστατεί ακύτοντας τις προσβολές ενός κονφερασιέ (Νίκος Παπαναστασίου), στη σπονδυλωτή ταινία Καθένας με την τρέλα του (1980) του Γιώργου Λαζαρίδη 
Γιώργος (Κώστας Ξυκομηνός), οικογενειάρχης που έχει κοινά επιχειρηματικά σχέδια με τον κουνιάδο του (Ερρίκος Λίτσης), στο δράμα Σπιρτόκουτο (2002) σε σκηνοθεσία Γιάννη Οικονομίδη και σενάριο του ίδιου και της Λένιας Σπυροπούλου 
Γιώργος (Ακύλλας Καραζήσης), αντιδήμαρχος μιας επαρχιακής πόλης, στο δράμα Οξυγόνο (2003) των Μιχάλη Ρέππα και Θανάση Παπαθανασίου 
Γιώργος (Αιμίλιος Χειλάκης), γιατρός στα Κύθηρα που σχετίζεται ερωτικά με μια παντρεμένη, στη δραματική σειρά Έτσι ξαφνικά (Mega, 2004-2005) σε σενάριο της Μιρέλλας Παπαοικονόμου και σκηνοθεσία του Γιώργου Σιούγα 
Γιώργος (Γιάννης Κοκιασμένος), κατάδικος για φόνο που αποφυλακίζεται ύστερα από 14 χρόνια, στη δραματική ταινία Στρέλλα (2009) σε σκηνοθεσία Πάνου Κούτρα και σενάριο του ίδιου και του Παναγιώτη Ευαγγελίδη 
Γεώργιος Γ' (Νάιτζελ Χόθορν) - Η τρέλα του βασιλιά Γεωργίου (The Madness of King George) του Νίκολας Χάιτνερ
Τζορτζ, ο γκαφατζής της ζούγκλας (Μπρένταν Φρέιζερ) - Ο γκαφατζής της ζούγκλας (George of the Jungle) του Σαμ Γουάισμαν
Γιώργος Αθανασίου (Χρήστος Νομικός), νεαρός από τη Θεσσαλονίκη που κατεβαίνει στην Αθήνα για να βελτιώσει τη ζωή του, στο κοινωνικό δράμα Οι αμαρτωλοί (1970) του Γιάννη Δαλιανίδη 
Γιώργος Αναγνώστου (Βαγγέλης Βουλγαρίδης), μαθητής γυμνασίου που ερωτεύεται την κόρη (Ζωή Λάσκαρη) του γυμνασιάρχη (Βασίλης Διαμαντόπουλος), στη δραματική ταινία Νόμος 4000 (1962) του Γιάννη Δαλιανίδη 
Γιώργος Αναστασόπουλος (Πάνος Μιχαλόπουλος), νέος που, μετά από διάφορες παρανομίες που διαπράττει, συλλαμβάνεται από την αστυνομία, στην κοινωνική ταινία Τα τσακάλια (1981) του Γιάννη Δαλιανίδη 
Γιώργος Αποστολίδης (Ανδρέας Μπάρκουλης), φοιτητής που φλερτάρει με μια συμφοιτήτριά του (Άννα Φόνσου), στην αισθηματική ταινία Ένας Δον Ζουάν για κλάματα (1960) σε σκηνοθεσία Ντίμη Δαδήρα και σενάριο του Γιάννη Μαρή, βασισμένο στο μυθιστόρημά του Μωρό μου! 
Γιώργος Βιδάλης (Γιώργος Γεροντιδάκης), μυστικός αστυνομικός και σύντροφος της Θοδώρας (Δανάη Παππά) στη δραματική τηλεοπτική σειρά Σασμός (Alpha, 2021-2024) με βάση το ομότιτλο μυθιστόρημα του Σπύρου Πετρουλάκη (1919) 
Γιώργος Γασπαράτος (Γιώργος Κωνσταντίνου), νέος καλής οικογένειας την οποία εγκαταλείπει προκειμένου να αποδείξει ότι μπορεί να πετύχει στη ζωή με τις δικές του μεθόδους, στην κωμωδία Άνθρωπος για όλες τις δουλειές (1966) σε σκηνοθεσία του Γιώργου Κωνσταντίνου και σενάριο του ίδιου και του Χρήστου Κυριάκου 
Γιώργος Δαπόντες (Σπύρος Φωκάς), γιατρός που αναλαμβάνει τις τροφίμους ενός αναμορφωτηρίου, στη δρματική ταινία Στεφανία (1966) του Γιάννη Δαλιανίδη 
Γιώργος Δάρρας / Γκιόργκι Δημήτριεβιτς (Κώστας Πρέκας), μυστικός πράκτορας των Σοβιετικών που δουλεύει στην Κα-Γκε-Μπε, στην κατασκοπευτική ταινία Στα σύνορα της προδοσίας (1968) σε σκηνοθεσία Ντίμη Δαδήρα και σενάριο Σταμάτη Φιλιππούλη 
Γιώργος Δελησταύρου (Δημήτρης Νικολαΐδης), μοναχογιός ενός χήρου βιομηχάνου (Βασίλης Λογοθετίδης) που αναλαμβάνει τη διεύθυνση του εργοστασίου τους, στην κωμωδία Δελησταύρου και υιός (1956) σε σκηνοθεσία Αλέκου Σακελλάριου και σενάριο Χρήστου Γιαννακόπουλου 
Γιώργος Καρανάσος (Βαγγέλης Πρωτοπαππάς), συνεργάτης ενός τσιγκούνη οικογενειάρχη (Βασίλης Λογοθετίδης) τον οποίο παρασύρει σε μια βραδιά κραιπάλης, στην κωμωδία Ένα βότσαλο στη λίμνη (1967) σε σκηνοθεσία Αλέκου Σακελλάριου και σενάριο που διασκευάστηκε από το ομότιτλο θεατρικό έργο του ίδιου και του Χρήστου Γιαννακόπουλου 
Γιώργος Κεχαγιάς (Γιώργος Πάντζας), συνεπιβάτης μιας κατοίκου Αγγλίας (Ζωή Λάσκαρη) σε μια πτήση από το Λονδίνο, στη μουσική κωμωδία Μαριχουάνα stop! (1971) του Γιάννη Δαλιανίδη 
Γιώργος Κονταξής (Φαίδων Γεωργίτσης), λιμενεργάτης και ποδοσφαιριστής που ερωτεύεται μια κυρία (Μαίρη Χρονοπούλου) των βορείων προαστίων, στη μουσική κωμωδία Μια κυρία στα μπουζούκια (1968) του Γιάννη Δαλιανίδη 
Γιώργος Λεβέντης (Γιάννης Μπέζος), καρδιοχειρουργός που φλερτάρει με μια νεότερη ειδικευόμενη γιατρό (Ιζαμπέλα Κογεβίνα), στην αισθηματική κωμική σειρά Ήρθε κι έδεσε (Mega, 2006-2007) σε σενάριο της Ρένας Ρίγγα και σκηνοθεσία του Ανδρέα Μορφονιού 
Γιώργος Μαυρίδης (Σπύρος Ιωάννου), ένας από τους νεαρούς της παρέας που καταλήγει στη φυλακή, στο κοινωνικό δράμα Φυλακές ανηλίκων (1982) σε σενάριο Γιώργου Μυλωνά και σκηνοθεσία Ντίμη Δαδήρα 
Γιώργος Μαυροσπάθης (Μιχάλης Νικολινάκος), εραστής της χήρας και δολοφόνου (Μάρω Κοντού) ενός πλούσιου μεσήλικα, στην αστυνομική ταινία Μια γυναίκα κατηγορείται (1966) σε σκηνοθεσία Γρηγόρη Γρηγορίου και σενάριο Γιάννη Μαρή 
Γιώργος Μπάσκος (Γιώργος Κουτούζης), λοχίας πεζικού που ερωτεύεται μια πόρνη στην ταινία Ευδοκία (1971) του Αλέξη Δαμιανού 
Γιώργος Νικολαΐδης (Δημήτρης Παπαμιχαήλ), φιλειρηνιστής διαδηλωτής που καταλήγει στο κρατητήριο μετά από μια διαδήλωση, στην αισθηματική κομεντί Η κόρη μου η σοσιαλίστρια (1966) του Αλέκου Σακελλάριου 
Γιώργος Παπαδήμας (Γιάννης Πετρόπουλος), φοιτητής, μέλος αντιδικτατορικής οργάνωσης που βάζει βόμβες, στην αισθηματική κομεντί Ένα τανκς... στο κρεβάτι μου (1975) του Γιάννη Δαλιανίδη FinosFilm.com, Ένα Τανκς Στο Κρεβάτι Μου(1975)
Γιώργος Παπασταύρου (Γιώργος Πάντζας), φοιτητής ιατρικής στο Λονδίνο που επιστρέφει για διακοπές στην Ελλάδα, στην αισθηματική κομεντί Μικροί και μεγάλοι εν δράσει (1963) σε σενάριο Γιώργου Λαζαρίδη και σκηνοθεσία Ορέστη Λάσκου 
Γιώργος Πέτρου (Αντώνης Καρυστινός), σκηνοθέτης της σαπουνόπερας Πυρκαγιά στην κωμική σειρά Σαββατογεννημένες (Mega, 2003-2004) σε σενάριο Γιώργου Καπουτζίδη και σκηνοθεσία Πηνελόπης  Κροντηροπούλου και Αντώνη Αγγελόπουλου 
Γιώργος Σταθάτος (Πυγμαλίων Δαδακαρίδης), Έλληνας στρατιώτης τον οποίο ερωτεύεται η ρομαντική κόρη (Ελένη Αποστολοπούλου) ενός τραπεζίτη και δημογέροντα (Γρηγόρης Βαλτινός) στη σειρά Τα παιδιά της Νιόβης (ΕΡΤ, 2004-2005), που βασίστηκε στο ομότιτλο ιστορικό μυθιστόρημα του Τάσου Αθανασιάδη 
Γιώργος Σταματίου (Αλέξανδρος Ρήγας), ηθοποιός και αδελφός μιας υπαλλήλου (Μίρκα Παπακωνσταντίνου) σε ασφαλιστική εταιρεία, στην κωμική σειρά Η Ελίζα και οι άλλοι (Mega, 1992-1993) του Αλέξανδρου Ρήγα 
Γιώργος Στρατάκης (Στέφανος Ληναίος), νιόπαντρος υπάλληλος σε μια εταιρεία εμπορίας αυτοκινήτων, στην κωμωδία Μιας πεντάρας νιάτα (1967) σε σκηνοθεσία Ντίμη Δαδήρα και σενάριο των Κώστα Πρετεντέρη - Ασημάκη Γιαλαμά, που βασίστηκε στο ομότιτλο θεατρικό τους έργο 
Γιώργος Φυλακτός (Ανδρέας Μπάρκουλης), συνεργάτης ενός τσιγκούνη οικογενειάρχη (Λάμπρος Κωνσταντάρας) τον οποίο παρασύρει σε μια βραδιά κραιπάλης, στην κωμωδία Ο σπαγγοραμμένος (1967) σε σκηνοθεσία Κώστα Καραγιάννη και σενάριο Αλέκου Σακελλάριου που διασκευάστηκε από το θεατρικό έργο "Ένα βότσαλο στη λίμνη" του ίδιου και του Χρήστου Γιαννακόπουλου 
Γιώργος Χατζηλουκάς (Κώστας Καρράς), μοναχογιός ενός χήρου βιομηχάνου (Λάμπρος Κωνσταντάρας) που αναλαμβάνει τη διεύθυνση του εργοστασίου τους, στην κωμωδία Υιέ μου... Υιέ μου... (1965) σε σκηνοθεσία Γρηγόρη Γρηγορίου και σενάριο Γιώργου Λαζαρίδησε μια διασκευή του θεατρικού έργου "Δελησταύρου και υιός" των Αλέκου Σακελλάριου και Χρήστου Γιαννακόπουλου 

Ταινίες
Η τρέλα του βασιλιά Γεωργίου (Αγγλικά: The Madness of King George) του Νίκολας ΧάιτνερΟ κυρ-Γιώργης εκπαιδεύεται του Γιάννη ΔαλιανίδηΟ κυρ-Γιώργης και οι τρέλες του ή Διακοπές στην Κύπρο μας του Ορέστη Λάσκου

Τραγούδια
 Άγιε μου Γιώργη, Λυκαβηττέ μου, με τον Νίκο Γούναρη
 Έχασες το Γιώργη, των Γρηγόρη Μπιθικώτση (μουσική) και Κώστα Βίρβου (στίχοι), με τον ίδιο το Γρηγόρη Μπιθικώτση και τη Βούλα Γκίκα.
 Δεν είμαι εγώ ο Γιώργος σου, του Γιώργου Μητσάκη με τη Μαρίκα Νίνου
 Κυρα-Γιώργαινα, των Γιώργου Κατσαρού (μουσική) και Πυθαγόρα (στίχοι) με τον Γιάννη Καλατζή και τη Λίτσα Διαμάντη
 Μια μέρα ο Άγιος Γεώργιος, του Χάρη Παπαδόπουλου με τον Αργύρη Μπακιρτζή
 Ο Γιώργος, του Λουκιανού Κηλαηδόνη με τον ίδιο
 Ο Γιώργος, του Σταμάτη Κραουνάκη με την Άλκηστη Πρωτοψάλτη και τη Χαρούλα Αλεξίου
 Ο μπαρμπα-Γιώργος, του Μίμη Πλέσσα με τον Γιώργο Νταλάρα
 Όπου Γιώργος και μάλαμα, του Γιώργου Μητσάκη με το Δημήτρη Ρουμελιώτη
 Ωδή στο Γεώργιο Καραϊσκάκη, του Διονύση Σαββόπουλου με τον ίδιο και τον Γιώργο Νταλάρα
 Με λένε Γιώργο'', του Γιώργου Χατζηνάσιου με τον Μανώλη Μητσιά

 Παραπομπές 

Εξωτερικοί σύνδεσμοι

Κατηγορία:Ανδρικά ελληνικά ονόματα